གཟའ་ཟླ་ཟུང་དེས་དབྱིན་ཇིའི༼སྲུང་སྐྱོབ༽གསར་ཤོག་ལ།ཡོ་རོབ་ཚ་དབུགས་ལྒང་བུ་དུས་སྟོན་གྱི་སི་པན་རྒྱལ་ཁབ་ཀྱི་ལས་འགུལ་རྩ་འཛུགས་པས་ཁོང་གཉིས་ལ་ཚ་དབུགས་ལྒང་བུ་དེ་དུས་ལྟར་དགུང་ལ་གཏོང་མི་ཐུབ་ལུགས་བརྡ་བཏང་སོང་།གནས་སྟངས་དེ་འདྲ་བྱུང་དོན་ནི་སི་པན་ན་ཡོད་པའི་རྒྱ་ནག་གཞུང་ཚབ་ཁང་གིས་འགོག་ཐབས་སུ་གནོན་ཤུགས་སྤྲད་ཡོད་པས་རེད།ཡིན་ན་ཡང་།མི་སྒེར་གྱི་རོགས་དངུལ་མཁོ་འདོན་བྱས་ཤིང་།དབྱིན་ཇིའི་བོད་རིགས་སྤྱི་མཐུན་ཚོགས་པ་དང་མཉམ་ལས་ཇུས་འགོད་བྱས་པའི་ཚ་དབུགས་ལྒང་བུ་དེ།ད་ལོའི་ཕྱི་ཟླ༧ཚེས༡༡ཉིན་བོད་ཀྱི་རྒྱལ་དར་གྱི་མཚར་སྡུག་ཁྱེར་ནས་མཁའ་དབྱིངས་སུ་འཕུར་ཟིན་པ་དང་།ཚ་དབུགས་ལྒང་བུ་གངས་སེང་མ་དེའི་འགྲོ་སྐྱོད་ལ་རྗེས་འདེད་བྱས་ཡོད་པ་གསལ་བོ་ཡིན།ཞེས་ཀྱང་བརྗོད་འདུག